sinarproject/legisdata huggingface dataset:
Pertanyaan 270: PROJEK AIR MANIS
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN RIZAM BIN ISMAIL (N01 SUNGAI AIR TAWAR)
Jawapan oleh: Y.A.B. Dato' Menteri Besar

Y.B. TUAN RIZAM BIN ISMAIL

Apakah perkembangan projek rumah Selangorku Air Manis Sabak Bernam?

Nyatakan syarikat yang dicadangkan oleh Kerajaan Negeri dalam melaksanakan projek tersebut?

Apakah status pusat rehat dan rawat (RnR ) kekal atau dialih daripada pelan asal?

Y.A.B. Dato' Menteri Besar

a) PNSB akan membina Rumah Idaman dengan komposisi melebihi 80% daripada jumlah keseluruhan pembinaan, iaitu sebanyak 217 unit. Konsep Rumah Idaman ialah rumah RSKU yang akan dilengkapi perabot seperti kabinet dapur dan kabinet bilik tidur, peti sejuk, pemanas air, kabinet tv dan tv serta alat penghawa dingin. Harga jualan dianggarkan sebanyak RM250,000.00 seunit dan dijangka akan bermula pembinaan Fasa 1 pada tahun 2021.

b) Sebagai anak syarikat Kerajaan Negeri, PNSB akan membangunkan tanah tersebut bersama-sama syarikat usahasama yang telah dilantik.

c) Tapak asal RnR dicadangkan untuk dialihkan ke lokasi yang baru iaitu akan dibina diatas tanah milik Majlis Daerah Sabak Bernam (MDSB). Lokasi ini terletak lebih kurang 1 km daripada tapak asal.